Ühesõnaga, otsustasin asja muuta ja võtta iga nädal ette vähemasti ühe suure turniiri, mille ajal keskendun  täie energiaga ühes lauas mängimisele; jälgin vastaseid ja proovin teha kogu aeg häid ja mõtestatud otsuseid. Selleks turniiriks valisin PokerStarsi Sunday Millioni. Seal on hea struktuur - kätte antakse 10 000 nööpi, blindid algavad 25/50 ja taseme pikkus 15 minutit. Täpselt nagu WSOP-l; korralik deep-stack turniir, kus küllaldaselt mänguruumi. Buy-in on piisavalt suur, et keskenduda jaksaks. Pealegi tegemist suurima ja prestiizhikama iganädalase pokkeriturniiriga.